# Ducat de Cardona

El ducat de Cardona, anteriorment vescomtat de Cardona i comtat de Cardona, neix a partir del vescomtat d'Osona en el segle xi i fins al segle xvi restarà en mans de la família Cardona. L'actual titular és la cordovesa Casilda-Ghisla Guerrero-Burgos y Fernández de Córdoba, de la Casa de Medinaceli.

## Vescomtes de Cardona

Els vescomtes de Cardona eren descendents dels vescomtes d'Osona. La casa vescomtal va començar a deixar de banda aquestes terres en vendre's el castell de Cardona i el de Vic. La desvinculació serà definitiva quan, des de 1062, Ramon Folc I comença a intitular-se vescomte de Cardona, donant inici, de fet, a la casa vescomtal de Cardona.
| Núm. | Titular | Període | Nota |
| I | Ramon Folc I | 1040-1086 | Fill de Folc I, vescomte d'Osona. |
| II | Bernat Amat | 1098-1150 | Abans dit de Claramunt. Fill d'Ermessenda de Cardona i net de Ramon Folc I. El seu fill, Ramon Folc II de Cardona no va arribar a succeir-lo perquè va morir abans i això va obligar Bernat Amat a fer de regent del seu net Ramon Folc III |
| III | Ramon Folc III | 1155-1176 | Fill de Ramon Folc II i net de Bernat Amat, qui li fa de regent fins a la seva mort el 1151 |
| IV | Berenguer I de Cardona | 1176-1177 | Fill gran de Ramon Folc III, que va tenir un mandat efímer. |
| V | Guillem I | 1177-1225 | Germà de Berenguer I, el va substituir a la seva mort |
| VI | Ramon Folc IV | 1225-1241 | |
| VII | Ramon Folc V | 1241-1276 | |
| VIII | Ramon Folc VI | 1276-1320 | |
| IX | Hug I | 1320-1334 | |
| X | Hug II | 1334-1375 | |

## Comtes de Cardona

El vescomtat va ser elevat a comtat el 1375 per Pere el Cerimoniós, en agraïment a l'actuació d'Hug II durant la guerra contra Jaume III de Mallorca. Accedir a aquest títol representà per al seu patrimoni, a més del castell de Cardona, les terres limítrofs amb el Berguedà, la Segarra, l'Anoia i la Noguera.
| Núm. | Titular | Període |
| I | Hug II | 1375-1400 |
| II | Joan Ramon Folc I | 1400-1441 |
| III | Joan Ramon Folc II | 1441-1471 |
| IV | Joan Ramon Folc III | 1471-1486 |
| V | Joan Ramon Folc IV | 1486-1491 |

## Ducs de Cardona

El 1491 el comtat de Cardona va ser elevat a ducat, en agraïment a Joan Ramon Folc IV de Cardona, pel suport donat als Trastàmara, amb els quals estava emparentat, i més concretament a Joan II, durant la guerra civil catalana, tot i que havia rebut ofertes de reialesa, per ser net de Jaume II d'Urgell. Així, Ferran II el va recompensar amb l'elevació del comtat, i també amb la conversió del comtat de Pallars en marquesat, el mateix any.
| Núm. | Titular | Període | Llinatge |
| I | Joan Ramon Folc de Cardona | 1491-1513 | Cardona |
| II | Ferran de Cardona i Enríquez | 1513-1543 | Cardona |
| III | Joana de Cardona i Manrique de Lara | 1543-1564 | Cardona |
| IV | Francesc d'Aragó i de Cardona | 1564-1575 | Aragó-Cardona |
| V | Joana d'Aragó i de Cardona | 1575-1608 | Aragó-Cardona |
| VI | Enric d'Aragó-Cardona-Córdoba | 1608-1640 | Aragó-Cardona-Córdoba |
| VII | Lluís Ramon d'Aragó-Cardona-Córdoba | 1640-1670 | Aragó-Cardona-Córdoba |
| VIII | Joaquim d'Aragó-Cardona-Córdoba | 1670 | Aragó-Cardona-Córdoba |
| IX | Pere Antoni d'Aragó-Cardona-Córdoba | 1670-1690 | Aragó-Cardona-Córdoba |
| X | Caterina d'Aragó-Cardona-Córdoba | 1670/76-1697 | Aragó-Cardona-Córdoba |
| XI | Luis Francisco de la Cerda y Aragón | 1697-1711 | Medinaceli-Cerda |
| XII | Nicolás Fernández de Córdoba | 1711-1739 | Medinaceli-Córdoba |
| XIII | Luis Antonio Fernández de Córdoba | 1739-1768 | Medinaceli-Córdoba |
| XIV | Pedro de Alcántara Fernández de Córdoba | 1768-1789 | Medinaceli-Córdoba |
| XV | Luis María Fernández de Córdoba | 1789-1806 | Medinaceli-Córdoba |
| XVI | Luis Joaquín Fernández de Córdoba | 1806-1840 | Medinaceli-Córdoba |
| XVII | Luis Tomás Fernández de Córdoba | 1840-1873 | Medinaceli-Córdoba |
| XVIII | Luis María Fernández de Córdoba | 1873-1879 | Medinaceli-Córdoba |
| XIX | Luis Jesús Fernández de Córdoba | 1880-1949 | Medinaceli-Córdoba |
| XX | Casilda Fernández de Córdoba y Rey | 1949-1998 | Medinaceli-Córdoba |
| XXI | Casilda-Ghisla Guerrero-Burgos y Fernández de Córdoba | 1998-Act. | Guerrero-Burgos |

## Referències

* ↑ «Ducat de Cardona». Gran Enciclopèdia Catalana. Barcelona: Grup Enciclopèdia Catalana.
* ↑ «Ducat de Cardona». Gran Enciclopèdia Catalana. Barcelona: Grup Enciclopèdia Catalana.
* ↑ «Ducat de Cardona». Gran Enciclopèdia Catalana. Barcelona: Grup Enciclopèdia Catalana.
* ↑ Rodríguez Bernal, 2009, p. 34.
* 1 2 «Ducat de Cardona». Gran Enciclopèdia Catalana. Barcelona: Grup Enciclopèdia Catalana.
* ↑ «Fitxa del vescomtat, comtat i ducat de Cardona» (en castellà). Fundació Casa Ducal de Medinaceli.

## Bibliografia

* Rodríguez Bernal, Francesc. Els vescomtes de Cardona al segle xii. Una història a través dels seus testaments. Lleida: Universitat de Lleida, 2009. ISBN 978-84-8409-334-3 [Consulta: 30 desembre 2012].